Sel nädalavahetusel arutletakse Pilistvere kiriklas LNÜ ideepäevadel  ristimise ja õpetamise üle. Milline peaks olema meie kirikus leeriõpetus? Millistele küsimustele ootavad vastust meie kirikutesse leeri tulevad inimesed ja kuidas neile vastata? LNÜ uus trükis «Laste Katekismus» püüab aga väga kaunil moel ja lastele mõistetaval viisil jõuda nii lasteni kui nende vanemateni. Ühte võib selle õhukese, kuid sisuka raamatu kohta kindlasti väita - omalaadsetest trükistest meie kirikus on «Laste Katekismus» kindlasti üks kaunimaid.